Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 137/13/5505	Liptovský Mikuláš, 1.3.2013
EEČ : 2-39-89-2013

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 2 písmeno a Trestného zákona číslo 140/1961 Zbierky zákonov v znení zákona číslo 227/2005 Zbierky zákonov v spolupáchateľstve podľa § 9 ods. 2 Tr. zákona účinného do 1. 1. 2006, porušovanie domovej slobody podľa § 238 ods. 1, 2 Tr. zákona v spolupáchateľstve podľa § 9 ods. 2 Tr. zákona účinného do 1. 1. 2006

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
1. v doposiaľ nezistenej dobe od 10.05.2005 do cca. 30.10.2005 po vzájomnej dohode spoločne prišli XXXXX a ml. XXXXX ku rekreačnej chate č. XXXXX v katastri obce XXXXX v lokalite JOCHY, na ktorej ml. XXXXX rozbil sklenenú výplň okna skalou, vyšplhal sa k nemu a cez vzniknutý otvor si ho otvoril a vošiel dnu, kde z priestorov chaty odcudzil 3 ks plastové vedrá 10 l, rôzne potraviny a 4 ks látkových mešcov od spol. Provident o rozmere 10 x 15 cm, čím spôsobili majiteľovi chaty XXXXX, nar. XXXXX odcudzením vo výške 14,32 € a škodu poškodením vo výške 6,76 €,

2. v doposiaľ nezistenej dobe od 10. 5. 2005 do 30. 5. 2005 po vzájomnej dohode spoločne prišli obaja ku rekreačnej chate č. XXXXX v katastri obce XXXXX v lokalite Jochy, na ktorej ml. XXXXX vyliezol na balkón chaty, tu nohami vykopol dvere do chaty a vošiel dnu, kde z priestorov chaty odcudzil rôzne potraviny, čím majiteľke chaty XXXXX, nar. 15XXXXX spôsobili krádežou  škodu vo výške 18,62 € a poškodením škodu vo výške 107,65 €, 

lebo je nepochybné, že skutok nespáchal obvinený
Odôvodnenie:
	Vyšetrovateľ Okresného riaditeľstva PZ, Úradu justičnej a kriminálnej polície v Liptovskom Mikuláši uznesením ORP-XXXXX vzniesol obvinenie XXXXX  pre trestné činy krádeže podľa § 247 odsek 2 písmeno a/ Trestného zákona číslo 140/1961 Zbierky zákonov v znení zákona číslo 227/2005 Zbierky zákonov v spolupáchateľstve podľa § 9 ods. 2 Tr. zákona účinného do 1. 1. 2006, porušovania domovej slobody v spolupáchateľstve podľa § 9 ods. 2 k § 238 ods. 1, 2 Tr. zákona účinného do 1. 1. 2006, pre skutky uvedené vo výrokovej časti tohto uznesenia.
	Po skončení vyšetrovania mi vyšetrovateľ predložil spisový materiál s návrhom, aby na obvineného bola podaná obžaloba.
	Preskúmaním spisového materiálu a dôkazov, ktoré vyšetrovateľ zabezpečil som zistila, že jeho návrh nie je dôvodný.
	Obvinený XXXXX do zápisnice o výsluchu obvineného od roku 2005, ako sa viedlo trestné stíhanie, bol viackrát vypočutý, bola vykonaná previerka na mieste výpovede, pričom obvinený ukázal chaty, do ktorých sa vlámal, avšak do chaty poškodenej XXXXX a XXXXX sa nevlámal, ale skutkov sa dopustil jeho brat XXXXX.  
	Trestného činu krádeže podľa § 247 ods. 2 písm. a/ Tr. zákona účinného do 1. 1. 2006 sa dopustí ten, kto si prisvojí cudziu vec tým, že sa jej zmocní vlámaním.
	Trestného činu porušovania domovej slobody podľa § 238 ods. 1, ods. 2 Tr. zákona účinného do 1. 1. 2006 sa dopustí ten, kto neoprávnene vnikne do domu alebo do bytu iného, alebo tam neoprávnene zotrvá a použije pri uvedenom čine násilie alebo hrozbu bezprostredného násilia alebo ak prekoná prekážku, ktorej účelom je zabrániť vniknutiu.
	Podľa § 89 ods. 16 Trestného zákona účinného do 1. 1. 2006 vlámaním sa rozumie vniknutie do uzavretého priestoru ľsťou, nedovoleným prekonaním uzamknutia alebo prekonaním inej zabezpečovacej prekážky s použitím sily. 
	Keďže žiadnym z dôkazov nebolo preukázané, že obvinený XXXXX sa dopustil vyššie uvedených skutkov, bolo potrebné rozhodnúť tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka